# **Handbol platja**

**Camp de joc**

El camp té 27 x 12 m. (El camp de joc de l'[handbol](https://ca.wikipedia.org/wiki/Handbol) tradicional té 40 x 20 m.)

L'àrea de porteria es crearà traçant una línia paral·lela a la línia de porteria, a una distància de 6 metres.

Cada equip disposa d’un lateral del camp per la seva zona de canvis.

**Equips**

Els equips estan compostos per quatre jugadors cadascun, inclòs el porter. Cada equip té quatre reserves. Disposen d’un nombre de canvis il·limitats i els equips acostumen a fer entre 1 i 3 canvis.

**Inici del joc**

Cada part s’inicia amb un servei d’àrbitre; aquest ha de llançar la pilota a l'aire amb una trajectòria vertical i un jugador de cada equip ha de saltar per apoderar-se de la pilota en el moment que aquesta està baixant.

**Durada i resultats**

El partit es divideix en dos sets de 10 [minuts](https://ca.wikipedia.org/wiki/Minut) cadascun.

L'equip que, al final de cada set, marqui més gols a la porta rival, guanya el set. En cas d'empat al final de deu minuts, el joc es reinicia amb un salt al centre del camp i guanyarà el primer equip que marqui (gol d'or). Si un equip guanya dos sets, guanya el partit amb el resultat de 2:0. Si ambdós equips aconsegueixen guanyar un set, el partit es decideix en tanda de penals, en un sistema anomenat 'shoot-out' o "un jugador contra porter". L'equip que guanya la tanda de 'shoot-outs', guanya el partit amb el resultat de 2:1.

**Normes del joc**

Les úniques excepcions són:

* Els criteris i número d'exclusions:

Així com en l'handbol original es permeten forts contactes i fins a 3 exclusions, a l'handbol platja el més mínim contacte dur i perillós és castigat, amb la possibilitat de rebre dues úniques exclusions per ser desqualificat. A més, les exclusions en l'handbol pista tenen una durada de 2 minuts, i en l'handbol platja el jugador exclòs haurà d'esperar fora del terreny de joc el que duri una possessió (si la infracció havia suposat un penal i aquest no acaba en gol, no pot entrar, però si és gol, aleshores pot entrar ell o el que el substitueixi).

* El serveis després de gol:

A diferència de l’handbol original el servei després de gol no es realitza en el mig del camp, sinó que l’encarregat de realitzar-lo és el porter des de la seva àrea de porteria.